नागौर में तेज हवा के साथ रात दो बजे बूंदाबांदी जारी, पारा गिरा
मौसमबदलने से जिलेभर के अधिकांश जगहों पर मंगलवार रात को तेज हवा के साथ बूंदाबांदी हुई। नागौर में दस बजे बूंदाबांदी शुरू हुई। इसके बाद रात दो बजे तक रूक-रूककर हल्की बारिश होती रही। इससे रबी फसलों की कटाई कर रहे किसानों की अचानक चिंता बढ़ाई। वहीं देर रात शहर सहित आसपास जगहों पर बूंदाबांदी के साथ हल्की बारिश हुई। इस कारण रात का पारा अचानक गिरा और न्यूनतम तापमान 16 डिग्री पहुंच गया। मौसम विभाग के अनुसार आगामी दिनों में भी आसमान में काले बादल छाए रहने के साथ ही तेज हवा चलने की पूरी संभावना है। देर रात बदले मौसम के कारण लोगों को लंबे समय बाद गर्मी से जरूर निजात मिली है।
खींवसर,मौलासर सहित कुछ हिस्सों में बूंदाबांदी
देररात तेज हवा के बाद अचानक बदले मौसम के कारण खींवसर, मौलासर, दधवाड़ा, मेड़ता रोड सहित कुछ क्षेत्रों में हल्की से तेज बारिश बूंदाबांदी का दौर चला। देर रात तेज हवा चलने के कारण रबी फसलों की कटाई कर रहे किसानों को परेशानी उठानी पड़ी। कुछ किसान खेत में पहुंचकर कटी फसल को समटने में जुटे रहे।
bho_Deva hin_Deva hin_Deva hin_Deva